22/08/2018 | Administración LocalMunicipal
San Sadurniño
Delegación competencias alcaldía na Xunta de Goberno Local

Expte: 2018/G003/000103 Por medio do presente anuncio dáse publicidade para o oportuno coñecemento de que o día 04 de xullo de 2018, a Alcaldía do Concello de San Sadurniño ditou a resolución que se reproduce a continuación: “Secundino García Casal, alcalde-presidente do Concello de San Sadurniño, de conformidade co disposto nos artigos 23 da Lei 7/85, de 2 de abril Reguladora das bases do réxime local e 52 do RD 2568/1986, de 28 de novembro de 1986, polo que se aproba o Regulamento de organización, funcionamento e réxime jurídico das Entidades Locais, RESOLVO: PRIMEIRO.- Delegar na Xunta de Goberno Local as seguintes competencias da Alcaldía: a) Concesión de toda clase de licencias de obra e instalación, as licencias de primeira ocupación, utilización e as licencias de apertura de establecementos e actividades, declaración completa de comunicacións previas e, en xeral, a súa toma en coñecemento, agás as relativas a actividades recreativas consistentes en festas e verbenas. b) A concesión de autorizacións para a utilización privativa especial de bens de dominio público. c) A aprobación dos expedientes e adxudicación das contratacións e concesións de toda clase, incluída a adquisición de bens e dereitos cuxa competencia lle atribúe á Alcaldía, así como a modificación, resolución e imposición de penalidades por incumprimentos contractuais nos referidos expedientes de contratación e adquisición. d) O alleamento de bens e dereitos do patrimonio municipal cuxa competencia lle atribúe á Alcaldía a normativa vixente. e) A aprobación da oferta de emprego público de conformidade co orzamento e o cadro de persoal aprobados polo Pleno, aprobar as bases das probas para a selección do persoal funcionario de carreira e laboral fixo e para os concursos de provisión de postos de traballo. f) A declaración de situacións administrativas do persoal ó servizo da Corporación. g) A análise, estudo e posterior acordo ou informe, segundo proceda, dos escritos e comunicacións doutras entidades ou organismos que requiran un acto administrativo resolutorio, de coñecemento ou de informe polo Concello, sen prexuízo de que, por razóns de urxencia, a Alcaldía poida realizar estas actuacións dando conta á Xunta de Goberno Local para o seu coñecemento. h) Concesión, transmisión ou modificación de licencias de auto-turismo. i) A aprobación das bases reguladoras, a concesión e a aprobación da conta xustificativa das subvencións ou de calquera outro tipo de axuda. j) Recoñecer todas as obrigas e a aprobación de todos os gastos dentro dos límites que competan ó alcalde así como a ordenación do seu pagamento. k) A aprobación inicial dos instrumentos de planeamento de desenvolvemento urbanístico e a aprobación dos instrumentos de xestión urbanística e dos proxectos de urbanización. SEGUNDO.- As delegacións feitas comprenden facultades resolutivas mediante actos administrativos que afecten a terceiros. TERCEIRO.- Desta resolución darase conta ao Pleno da Corporación na primeira sesión que se celebre, publicándoo no boletín oficial da provincia, sen prexuízo da súa efectividade a partir do día seguinte ao da súa sinatura. CUARTO.- Quedan derogados calquera outro decreto ou resolución que se opoña ao contido desta resolución.” San Sadurniño, 13 de agosto de 2018 O alcalde, Secundino García Casal